**ՆԱԽԱԳԻԾ 7-131**

**ՈՐՈՇՈՒՄ N ----Ա**

**--- ԴԵԿՏԵՄԲԵՐԻ 2020թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՆՇԱՐԺ ԳՈՒՅՔԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով համայնքի ղեկավարի առաջարկությունը, ***Կապան*** ***համայնքի ավագանին*** ***ո ր ո շ ու մ  է.***

1. Հայաստանի Հանրապետության Սյունիքի մարզի Կապան համայնքի սեփականություն հանդիսացող՝ քաղաք Կապան, Ռ․Մինասյան փողոց, թիվ 18ա հասցեում գտնվող շենքի 1-ին հարկը 352․05 քմ ընդհանուր մակերեսով տարածքը անժամկետ, անհատույց օգտագործման իրավունքով տրամադրել «Կապան քաղաքի գեղարվեստի մանկական դպրոց» համայնքային ոչ առևտրային կազմակերպությանը՝ իր կանոնադրությամբ նախատեսված գործունեությունը իրականացնելու նպատակով։

2․ Հայաստանի Հանրապետության Սյունիքի մարզի Կապան համայնքի սեփականություն հանդիսացող՝ քաղաք Կապան, Ռ․Մինասյան փողոց, թիվ 18ա հասցեում գտնվող շենքի 2-րդ և 3-րդ հարկերը 720․15 քմ ընդհանուր մակերեսով տարածքը անժամկետ, անհատույց օգտագործման իրավունքով տրամադրել «Կապան քաղաքի թիվ 2 երաժշտական դպրոց» համայնքային ոչ առևտրային կազմակերպությանը՝ իր կանոնադրությամբ նախատեսված գործունեությունը իրականացնելու նպատակով։

3. Համայնքի ղեկավարին՝ «Կապան քաղաքի գեղարվեստի մանկական դպրոց» և «Կապան քաղաքի թիվ 2 երաժշտական դպրոց» համայնքային ոչ առևտրային կազմակերպությունների հետ կնքել սույն որոշման 1-ին և 2-րդ կետերում նշված գույքի անհատույց օգտագործման պայմանագիր։

ՀԻՄՆԱՎՈՐՈՒՄ

ԿԱՊԱՆԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նախագծի ընդունման նպատակն է Համայնքի սեփականություն հանդիսացող գույքը՝ Ռ.Մինասյան փողոցի թիվ 18ա հասցեում գտնվող շենքի 1-ին հարկը՝ 352.05 քառ.մ մակերեսով հասարակական նշանակության տարածքը անժամկետ անհատույց օգտագործման իրավունքով տրամադրել «Կապան քաղաքի գեղարվեստի մանկական դպրոց» ՀՈԱԿ-ին, շենքի 2-րդ և 3-րդ հարկերը՝ 720.15 քառ.մ մակերեսով հասարակական նշանակության տարածքը անժամկետ անհատույց օգտագործման իրավունքով տրամադրել «Կապան քաղաքի թիվ 2 երաժշտական դպրոց» ՀՈԱԿ-ին իրենց կանոնադրությամբ նախատեսված գործունեությունը կազմակերպելու նպատակով :

ՏԵՂԵԿԱՆՔ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: